**Atzinums par šķirnes viendabīgumu**

Vasaras kviešu līnija Stendes L-445 (K-34891) izveidota Stendes selekcijas stacijā laikā no 1936.-1940. gadam. Latvijas gēnu bankā tika ievietota 2004. gadā, saņemot paraugu no Vissavienības Augkopības institūta (VIR) Sanktpēterburgā. Stendē 2007. gadā tika noteikti šķirnei raksturīgākie deskriptori.

 Vasaras kviešu līnijas Stendes L-445 (K-34891) paraugs (50g sēklu) Stendē tika saņemts 2018. gadā un iesēts, tālākai pavairošanai. Sēkla ievākta un pavairota Stendē 2019., 2020., un 2021. gadā. Katru gadu izmēģinājumos Stendē tika izvērtētas vasaras kviešu līnijas Stendes L-445 (K-34891) morfoloģiskās un saimnieciski lietderīgās īpašības. Konstatēts, ka noteiktie deskriptori Stendē, neatšķīrās no iepriekš aprakstītajām morfoloģiskajām un tas apliecina, ka saņemtais paraugs no Latvijas GB bija vasaras kviešu līnija Stendes L-445 (K-34891).

***Šķirnes viendabīguma rezultāti.***

Lai noteiktu šķirnes viendabīgumu Stendes PC 2019. gadā analizēja 40 augus, no tiem 36 atzīti par šķirnei raksturīgiem, bet četri par netipiskiem un brāķēti; 2020. gadā tika analizēti 58 augi, no tiem 50 atzīti par šķirnei tipiskiem, bet astoņi izbrāķēti; 2021. gadā izvērtēja 86 augus, no kuriem 80 atzīti par šķirnei tipiskiem.

Sagatavoja: AREI LSAN pētniece Vija Strazdiņa